Ucicky ble født i Wien og blir ofte beskyldt for å ha vært den utenomekteskapelige sønnen til maleren Gustav Klimt. Moren hans Maria Učicky fra Praha hadde arbeidet og stått modell for Klimt, selv om det påståtte farskapet er ubekreftet. Han hadde begynt som lærling til grafisk designer, da han gikk inn i filmindustrien i en alder av 17 år. I 1916 dukket han, sammen med vennen Karl Hartl, opp ved Sascha-Film-studioet til grev Alexander Kolowrat på utkikk etter arbeid og ble ansatt. I begynnelsen var han kun ansatt som kamera-assistent, men ble etter hvert kameraoperatør og opparbeidet seg erfaring ved å jobbe med dokumentarer. Han arbeidet første gang med spillefilm i 1919. I løpet av de neste fem årene arbeidet han med noen av studioets mest kritikerroste filmer, deriblant (1922), og jobbet med noen av datidens beste regissører, deriblant Michael Curtiz.